Jane the Virgin

Jane the Virgin je americký televízny seriál s prvkami satirickej romantickej komediálnej drámy a telenovely, ktorý mal premiéru 13. októbra 2014 na stanici The CW. Je to voľná adaptácia venezuelskej telenovely Juanin zázrak od Perly Faríasovej. Seriál sleduje život Jane Villanuevovej (Gina Rodriguezová), nábožnej mladej Latinskoameričanky, ktorá je panna a otehotnie po tom, čo je omylom umelo oplodnená. Seriál paroduje hlášky z latinsko-amerických telenoviel.

Seriál od premiéry obdržal pozitívny ohlas a na 72. ročníku Zlatých glóbusov vyhrala hlavná aktérka, Gina Rozriguezová, Zlatý glóbus za najlepší ženský herecký výkon v komediálnom/hudobnom seriáli, zatiaľ čo bol seriál nominovaný v kategórii Zlatý glóbus za najlepší seriál - komédia/muzikál. Tiež obdržal Peabody Award, AFI Award a nominácie na Critics' Choice Awards, a TCA Awards.

11. marca 2016 bol seriál predĺžený na tretiu sériu, ktorá mala premiéru 17. októbra 2016. Od novembra bol názov seriálu neoficiálne pozmenený na „The Virgin“, pretože Jane sa vydala a už nie je panna. 8. januára 2017 stanica The CW predĺžila seriál na 4. sériu.

2. apríla 2018 stanica The CW predĺžila seriál na 5. sériu, ktorá je zároveň finálová. Seriál bol ukončený po 100 epizódach.

Obsadenie

Hlavné roly 
 Gina Rodriguez ako Jane Gloriana Villanueva, 23-ročná nábožensky založená Latinskoameričanka, ktorá otehotnie, potom ako je omylom umelo oplodnená. Keď stretne Rafaela a vypočuje si v akej je situácii, súhlasí, že dieťa donosí. Zvažuje, či jemu a jeho žene Petre dá svoje dieťa, pod podmienkou, že bude v bezpečí a milované. Postupom tehotenstva začnú ale k sebe prechovávať city. Jane porodí chlapčeka menom Mateo Gloriano Rogelio Solano Villanueva. Výkonný producent seriálu, Jennie Snyder Urman priznal, že Gina Rodriguez „bola doslova tretia osoba, ktorá prišla“ počas kastingu.
 Jenna Ortega ako 10-ročná Jane, je vidieť v záberoch do minulosti.
 Andrea Navedo ako Xiomara „Xo“ Gloriana Villanueva, Janeina extrovertná matka, ktorá mala len 16 rokov, keď ju porodila. Z tohoto dôvodu si chce Jane udržať svoje panenstvo až do svadby, aby neurobila rovnakú chybu ako jej matka. Je učiteľkou tanca, ale sníva o speváckej kariére.
 Yael Grobglas ako Petra Solano (rodné meno: Natalia), Rafaelova intrigánska manželka a členka českej kriminálnej rodiny, ktorá sa vydala sa Rafaela, aby ho pripravila o majetok, ale časom sa do neho aj zamiluje. Tiež stvárňuje Anezku, Petrino dlho stratené dvojča, ktoré vyrástlo drsným životom v Česku.
 Justin Baldoni ako Rafael Solano, 31-ročný majiteľ Hotelu Marbella a biologický otec Janeinho dieťaťa. Počas seriálu začne postupne prechovávať city k Jane a plánuje sa rozviesť s Petrou po tom, čo sa prevalí jej aféra. 
 Ivonne Coll ako Alba Gloriana Villanueva, Janeina pobožná babička z matkinej strany. Práve ona povzbudzuje Jane aby svoje panenstvo zachránila až do svadby. Aj keď hovorí po anglicky len veľmi zriedka, rozumie, pretože jej vnučka s ňou zvyčajne hovorí len v angličtine. Je nelegálna prisťahovalkyňa z Venezuely.
 Brett Dier ako Michael Cordero, Jr., Janein 29-ročný manžel, ktorý je detektív. Je si vedomý Petrinej aféry a vydiera ju, aby jej manželstvo zostalo neporušené, a tak môže dať Jane svoje dieťa im. Tiež nemá rád Rafaela, kvôli jeho citom k Jane. Je hlavným detektívom v prípade pátrania po Sin Rostro, vysoko postavenej drogovej dílerke. Jane a Michael sa v na konci druhej série vezmú. V epizóde „Chapter Fifty-Four“ Michael skolabuje a zomrie pre komplikácie strelnej rany, ktorú utrpel.
 Jaime Camil ako Rogelio de la Vega, egocentrická hviezda z telenoviel. Je Janeiným biologickým otcom a snaží sa naviazať vzťah so svojou novo objavenou dcérou. Prechováva city k Xiomare, ktorá bola jeho dievčaťom na strednej škole. 
 Anthony Mendez ako latinsko-americký vševediaci rozprávač v tretej osobe.

Vedľajšie postavy 
 Yara Martinez ako Dr. Luisa Alver, neurotická Rafaelova sestra, ktorá je lesbička a lieči sa z alkoholizmu. Ona je tá lekárka, ktorá Jane omylom umelo oplodnila.
 Bridget Regan ako Rose, bývalá právnička a Luisina priateľka, ktorá je zároveň jej a Rafaelova nevlastná matka.
 Carlo Rota ako Emilio Solano, Luisin a Rafaelov otec.
 Michael Rady ako Lachlan, Rafaelov rival a Petrin bývalý snúbenec.
 Diane Guerrero ako Lina, Janeina najlepšia kamarátka a kolegyňa. Chodí s Michaelovým bratom, Billym.
 Azie Tesfai ako Nadine Hansan, policajná detektívka a Michaelova rivalka/kolegyňa.
 Camille Collard ako Frankie, Janeina kolegyňa a kamarátka.
 Brian Dare ako Luca, Janein kolega a kamarát.
 Tina Casciani ako Mellisa, Rogeliova ex-manželka a tiež manažérka. Má dve dospievajúce dcéry, ktorých otec nie je známy.
 Vanessa Merrell a Veronica Merrell ako Valeria a Victoria, Mellisine dcéry dvojičky a Rogeliove bývalé nevlastné dcéry. 
 Ryan Devlin ako Billy Cordero, Michaelov kriminálny brat a antagonista.
 Priscilla Barnes ako Magda, Petrina matka. Je pripútaná na invalidný vozík (ale iba predstiera, že je ochrnutá) a je Petrina spoločníčka v sprisahaní s cieľom ukradnúť hotel a majetok Rafaela.
 Adam Rodríguez ako Jonathan Chavez, jeden z Janeiných učiteľov na Grad School.
 Alano Miller ako Roman Zazo, Rafaelov najlepší kamarát a Petrin milenec. Verí sa, že bol zavraždený v hoteli. Aaron Zazo, Romanovo dvojča, ďalej vyšetruje vraždu svojho brata a zistí sa, že on je v skutočnosti Roman; Aaron bol ten, koho zavraždili.
 Aria Rose Garcia ako Mateo Gloriano Rogelio Solano Villanueva, Janeino a Rafaelovo dieťa.
 Dennis Mencia ako Mateo Villanueva, Janein starý otec a manžel Alby.

Série

Zoznam častí

1. séria (2014 – 2015)

2. séria (2015 – 2016)

3. séria (2016 – 2017)

Referencie

Zdroj

Televízne seriály USA
Televízne seriály The CW
Komediálne televízne seriály
Romantické televízne seriály
Televízne seriály z roku 2014